recursal/SuperWikiNEXT-32B huggingface dataset:
**Oleksandr Razumkovi Ukraina Majandus- ja poliitikauuringute Keskus**, ka **Razumkovi Keskus** (ukraina keeles *Український центр економічних і політичних досліджень імені Олександра Разумкова*) on Oleksandr Razumkovi (1959–1999) järgi nimetatud Ukraina juhtiv mitteriiklik analüütiline keskus, mis teostab riigipoliitikaalaseid uurimusi. 

Keskus asutati 1994. aastal. Alates 2000. aastast kannab praegust nime.

Aastatel 1999–2005 juhtis Razumkovi Keskust Anatoli Hrõtsenko, hilisem Ukraina kaitseminister. Alates 2005. aastast on keskuse direktor Anatoli Ratšok (sündinud 1955).

Sotsioloogilisi küsitlusi
-------------------------

Aasta poliitik 2022
-------------------

Sotsioloogilise küsitluse alusel oli 2022. aastal ukrainlastele enim meeldinud poliitik president Volodõmõr Zelenskõi
Razumkovi Keskuse sotsioloogiline teenistus korraldas ajavahemikus 21. detsembrist 2022 kuni 3. jaanuarini 2023 Ukrainas sotsioloogilise küsitluse, milles osales 2017 küsitletut. Esitati küsimus: "Keda Ukraina poliitikutest Te nimetaksite "aasta poliitikuks 2022""? 59% küsitletuist nimetas aasta poliitikuks president Volodõmõr Zelenskõi. 

Küsitluse tulemused (alltoodud tabelis on ära toodud persoonid, keda nimetas vähemalt 1% küsitletute koguarvust): 

| Pakutud kandidaadi nimi | Antud häälte osakaal koguarvust (%) |
| --- | --- |
| Volodõmõr Zelenskõi | 59,0 |
| Valeri Zalužnõi | 10,0 |
| Oleksi Arestovõtš | 2,4 |
| Petro Porošenko | 2,4 |
| Dmõtro Kuleba | 1,7 |
| Mõhhailo Podoljak | 1,1 |
| Serhi Prõtula | 1,1 |
| "sellist poliitikut ei ole" | 5,2 |
| "raske vastata" | 8,4 |
|

Viited
------

1. ↑  Политик года 2022: Зеленский в топе, а Арестович обошел Порошенко. focus.ua, 12. jaanuar 2023
2. ↑  Политик 2022 года (декабрь 2022г.-январь 2023г.). razumkov.org.ua
**Raúl Marcelo Bobadilla** (sündinud 18. juuni 1987 Buenos Aireses) on Paraguay jalgpallur, kes mängib Argentina kõrgliiga klubis Argentinos Juniors ründajana.

Klubikarjäär
------------

Bobadilla alustas klubikarjääri Argentina klubis River Plate. Kuna ta ei saanud mänguaega, viibis ta laenul Šveitsi tugevuselt teise liiga klubis Concordia. 2007–2008 hooajal suundus ta Šveitsi kõrgliiga klubisse Grasshopper Club Zürich. Ta lõi hooajal kokku 18 väravat ja oli sellega liiga teine väravakütt.

2009. aasta juunis sõlmis ta lepingu Saksamaa klubiga Mönchengladbachi Borussia. Debüüdi klubis tegi ta 9. augustil 2009 mängus Bochumiga. Esimese värava Bundesligas lõi ta 28. augustil 2:0 võidumängus Mainziga. 2011. aastal oli ta laenul Kreeka klubis Aris, kus ta lõi seitsme mänguga kaks väravat.

2012. aastal naasis ta Šveitsi ja liitus klubiga Young Boys. 2013. aasta jaanuaris liitus ta Šveitsi Baseli klubiga. Ta tuli klubiga hooajal 2012–2013 Šveitsi meistriks ja Šveitsi karikavõistlustel teisele kohale. Euroopa liiga hooajal 2012–2013 jõudis Basel poolfinaali, kus kaotati hilisemale meistrile Chelseale.

2013. aasta augustis sõlmis ta kolmeaastase lepingu Saksamaa Augsburgi klubiga.

Koondisekarjäär
---------------

Debüüdi Paraguay rahvuskoondises tegi ta 26. märtsil sõprusmängus Costa Ricaga.

Ta mängis Paraguay koondises 2015. aasta Copa Américal.

Viited
------

1. ↑  "FCB engagiert Stürmer Raúl Bobadilla" (saksa). FC Basel. 3. jaanuar 2013. Vaadatud 09.07.2015
2. ↑  "Bobadilla, orgulloso de ponerse la Albirroja" (hispaania). auf abc.com.py. 27. märts 2015. Vaadatud 09.07.2015

Välislingid
-----------

* Statistika weltfussball.de lehel
**August Karjus** (3. oktoober 1906 Tallinn – 29. aprill 1970 Baltimore) oli eesti tšellist ja muusikapedagoog.

Ta alustas muusikaõpinguid mandoliinimänguga. Aastal 1934 lõpetas ta Tallinna Konservatooriumis Raimond Bööcke tšelloklassi, täiendas end aastal 1937 Pariisis Maurice Maréchali juures ja aastal 1943 Salzburgi suvekursustel.

Ta oli aastast 1930 Raadio Ringhäälingu sümfooniaorkestri tšellorühma kontsertmeister ja aastatel 1935–1970 Tallinna Konservatooriumi tšelloõppejõud, olles aastast 1947 dotsendiks. Tema õpilasteks on olnud Kaarel Vihermäe, Laine Leichter, Jaan Reinaste, Toomas Tummeleht, Toomas Velmet, Ivo Juul, Evi Olt ja Mai Rõuk.

Ta on esinenud solistina (saatjateks Karl Sillakivi, Elsa Avesson, Helju Tauk ja teised pianistid) ja ta mängis peaaegu kõigis Tallinnas tegutsenud kammeransambleis, sealhulgas Eesti Akadeemilise Helikunstnike Seltsi keelpillikvartetis (koos Rudolf Palmi, Herbert Laane ja Artur Saadiga), aastatel 1944–1962 Tallinna Riikliku Konservatooriumi kvartetis (koos Vladimir Alumäe, Endel Lippuse ja Herbert Laanega) ning trios koos Herbert Laane ja Elsa Avessoniga. Ta oli paljude Eesti heliloojate (Eduard Oja, Heino Elleri, Eugen Kapi ja teiste) tšello- ja kammerteoste esmaettekandja (Erich Jalajas on tema mälestusele pühendanud tšellosonaadi). Kriitikud esile tõstnud tema avarat, pehmekõlalist ja kandvat tooni.

August Karjus suri 29. aprillil 1970 Baltimore'is, olles külaskäigul USA-s sugulaste juures.

Tunnustus
---------

* 1957 Eesti NSV teeneline kunstnik

Kirjandus
---------

* *Eesti muusika biograafiline leksikon.* 1. köide: *A–M.* Tallinn: Eesti Entsüklopeediakirjastus, 2007, lk. 251-252.
**Hatu** on küla Harju maakonnas Lääne-Harju vallas.

Ajalugu
-------

Kohanimi eeldatakse tulevat läänemeresoomlaste mehenimest Atu, kes võis olla Atuküla ajaloos pole teada.[*viide?*]

Taani hindamisraamatu suures Eestimaa nimistus on mainitud Attoli küla (Attol, par. Keykel, kyl. Vomentakæ) esmakordselt aastal 1242. 1257. aastal kuulus küla (Atten) Heinricus de Kiwelele ( eesti päraselt Hendrik Kiviloolt). 1293 andis Taani kuningas sealsed maad ja ka Vihterpalu maad Lihula nunnakloostrile. Nii läks Hatu küla Lihula ordu komtuuri valdustesse. 1402 nõustus Taani kuningas Padise mungakloostri munkade palvega anda need maad neile, palve rahuldati.[*viide?*]

1613. aastal kinkis kuningas Karl IX osa Hatu külast rüütel Lars Svenssonile. Talle kuulus 3 ½ adramaad haritavat põldu ja mõned väiksemad maatükid veel. Maa päris tema poeg Gabriel Larsson Silfwerarm, kes asutas ka esimese-algse mõisa. Gabrielile kuulus juba 6,5 adramaad.[*viide?*]

1622. aastal kinkis Rootsi kuningas Gustav Adolf Hatu küla kõrval oleva Padise kloostri ja mõisa Riia linnapeale Thomas Rammile.[*viide?*]

18. sajandil krahv Ludwig August Mellini koostatud kaardi järgi paiknes Hatu küla (*Hatto külla*) Kaldamäe oja (*Kaldama*) läänekaldal ja Hatu mõis (*Hattokül*) Kaldamäe oja idakaldal. Nende vahel paiknes vesiveski. Veski põleng toimus 1792 , millest võtsid ka tuld lähedal asuvad talud. Legend räägib, et seda tehti tahtlikult, et mõis saaks omale viljakamad maad ning vahetuseks anda talupoegadele asendusmaad soistele aladele.[*viide?*]

Aastatel 1992–2017 kuulus küla Padise valda.[*viide?*]

Külanimed läbi ajaloo
---------------------

* + Attol (1241)
	+ Atten
	+ Atenbocke (1317), nimi tähendab saksakeelest tõlgituna Hatujärve (hiljem ka Ängelma või Engelma järv). Järve saab veel näha NSV aegsetelt kaartidelt, maaparandustööde ja kuivendamiste tõttu hävinud.
	+ Atten, Atto
	+ Attho
	+ Hatto (1620.)
	+ Hattokyll (1684)
	+ Hattoküll (1694)
	+ Attokülla[*viide?*]

Vaata ka
--------

* Harju-Risti kihelkond
* Kõmmaste–Hatu tee

Viited
------

1. ↑  Maa-amet, vaadatud 21.11.2020.
2. ↑  Statistikaamet, vaadatud 10.11.2020.
3. ↑  Eesti haldus- ja asustusjaotuse klassifikaator, vaadatud 9.06.2014.

Kirjandus
---------

* Jakson, Mati 1991. *Hatu küla ajaloost*. Tallinn: Eesti Muinaskaitse Selts

| * v
* r
Lääne-Harju valla asulad |
| --- |
| Linn | 

* Paldiski

 |
| Alevikud | 

* Karjaküla
* Keila-Joa
* Klooga
* Rummu
* Vasalemma
* Ämari

 |
| Külad | 

* Alliklepa
* Altküla
* Audevälja
* Harju-Risti
* Hatu
* Illurma
* Karilepa
* Kasepere
* Keelva
* Keibu
* Kersalu
* Kloogaranna
* Kobru
* Kulna
* Kurkse
* Kõmmaste
* Käesalu
* Laane
* Langa
* Laoküla
* Laulasmaa
* Lehola
* Lemmaru
* Lohusalu
* Madise
* Maeru
* Meremõisa
* Merenuka
* Metslõugu
* Määra
* Nahkjala
* Niitvälja
* Ohtu
* Padise
* Pae
* Pedase
* Põllküla
* Suurküla
* Tuulna
* Tõmmiku
* Valkse
* Veskiküla
* Vihterpalu
* Vilivalla
* Vintse
* Änglema

 |
Vaade järvele
**Loch Ness** (gaeli *Loch Nis*) on sügav järv Šotimaal Highlandis, Invernessist edelas ja Fort Augustusest kirdes.

Järv on tuntud seal väidetavalt elava legendaarse järvekoletise Nessie järgi.

Järv on 37 km pikk ja kuni 1,5 km lai. Selle pindala on 56,4 km² ja suurim sügavus 226 m. Järv asub 15,8 meetrit üle merepinna. Ta on pindalalt 71 km² suuruse Loch Lomondi järel ja sügavuselt 310 meetri sügavuse Loch Morari järel teine ning mahu poolest suurim järv nii Šotimaal kui kogu Suurbritannias. Temas on vett rohkem kui kõigis ülejäänud Inglismaa ja Walesi järvedes ühtekokku. Loch Ness on turbasisalduse tõttu harvaesinevalt sogase veega.

Loch Ness asub geoloogilises rikkes, mille nimi on Great Glen. Seda läbib algusest lõpuni Kaledoonia kanal, mis ulatub kirdest, Põhjamerest edelasse, Iiri merre. Sellest üks osa on Loch Ness.

Järve voolab sisse Oichi jõgi ja välja Nessi jõgi.

Järve ainus saar, Cherry saar asub järve edelaotsas. See on rauaajal rajatud kunstlik saar (*crannog*).

Igal aastal korraldatakse järve kaldail Loch Nessi maraton.

Vaata ka
--------

* Nessie

|  |  |
| --- | --- |
|  | Pildid, videod ja helifailid Commonsis: **Loch Ness** |
**Hilisbarokk** oli periood barokiajastu lõpus, laias laastus aastatel 1770–1790.

1770.–1790. aastatel hakkas barokk tasapisi segunema antiikeeskujudel põhinevate rangemate vormidega, mis olid varem taandunud lopsakuse ees. 

Hilisbaroki näide: Louvre'i idafassaad
Hilisbaroki tunnusjooned arhitektuuris:

* tumedad liigendatud seinapinnad asendusid suurte ja heledatega;
* aknad muutusid kitsamaks ja kõrgemaks;
* hoonetele ilmusid Vana-Kreeka ja Vana-Rooma eeskujul sambad, kolmnurkfrontoonid ja portikused.

Varasemad hooned, kus domineerivad mõningate klassitsismi elementidega segunenud baroklikud jooned, liigitatakse hilisbaroki alla. Kui klassitsistlikud vormijooned on saanud hoones juba juhtiva koha, säilitades samas osa barokseid elemente, tavatsetakse hoonet nimetada varaklassitsistlikuks. Piir hilisbaroki ja varaklassitsismi vahel on väga suhteline, näiteks paljusid mõisahooneid on lahterdatud mitmeti.

Hilisbarokk Eestis
------------------

Nimetatud kahe stiili elemente sisaldavaid mõisahooneid püstitati Eestis peamiselt aastatel 1770–1800, vähesel määral jäid mõned baroksed detailid püsima ka hiljem. Arvuliselt on neid oluliselt rohkem kui stiilipuhtaid barokkhooneid, sest 1760. aastatel hoogustunud mõisate ehitustegevus saavutas ühe kõrgaja just veidi enne 1800. aastat.

Tänapäevani säilinud hilisbarokiaegseid mõisahooneid: Seidla, Roosna-Alliku, Kiltsi, Sagadi, Rägavere, Vatla, Helme, Peningi (varemeis), Anija (ehitusaasta järgi oma stiili hiliseim).
**Lochristi** on hollandikeelne vald Belgias Flandria piirkonnas Ida-Flandria provintsis Genti haldusringkonnas.

Asulad
------

Lochristi jaguneb järgmisteks osavaldadeks, asulateks ja piirkondadeks:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Suuremas kirjas Rooma numbritega on tähistatud osavallad. Kollakaks toonitatud alad tähistavad linnastunud piirkondi. | 

| # | Nimi |
| --- | --- |
| I (V) | Lochristi -Hijfte |
| II | Beervelde |
| III | Zaffelare |
| IV | Zeveneken |
|

 |

* BeerveldeBeervelde
* HijfteHijfte
* ZevenekenZeveneken
* Zevenekeni raamatukoguZevenekeni raamatukogu
* ZaffelareZaffelare
* ZaffelareZaffelare
* Sint-NiklaaskerkSint-Niklaaskerk

Viited
------

1. ↑  Wettelijke Bevolking per gemeente op 1 januari 2018, vaadatud 9.03.2019.

Välislingid
-----------

 Lochristi – pildid, videod ja helifailid Wikimedia Commonsis
* Koduleht (hollandi keeles)

Ida-Flandria provintsi vallad

Aalst | Aalter | Assenede | Berlare | Beveren | Brakel | Buggenhout | De Pinte | Deinze | Denderleeuw | Dendermonde | Destelbergen | Eeklo | Erpe-Mere | Evergem | Gavere | Gent | Geraardsbergen | Haaltert | Hamme | Herzele | Horebeke | Kaprijke | Kluisbergen | Knesselare | Kruibeke | Kruishoutem | Laarne | Lebbeke | Lede | Lierde | Lochristi | Lokeren | Lovendegem | Maarkedal | Maldegem | Melle | Merelbeke | Moerbeke | Nazareth | Nevele | Ninove | Oosterzele | Oudenaarde | Ronse | Sint-Gillis-Waas | Sint-Laureins | Sint-Lievens-Houtem | Sint-Martens-Latem | Sint-Niklaas | Stekene | Temse | Waarschoot | Waasmunster | Wachtebeke | Wetteren | Wichelen | Wortegem-Petegem | Zele | Zelzate | Zingem | Zomergem | Zottegem | Zulte | Zwalm
Matías Vecino (2017)
**Matías Vecino Falero** (sündinud 24. augustil 1991 Caneloneses) on Uruguay jalgpallur, kes mängib poolkaitsjana Itaalia kõrgliiga klubis Milano Internazionale ja Uruguay jalgpallikoondises.

Ta alustas klubikarjääri 2010. aastal Uruguay kõrgliiga klubis Central Español. Seejärel mängis ta aastatel 2011–2013 Uruguay kõrgliigas Nacionali ridades.

2013. aastal siirdus Vecino Itaalia kõrgliigasse, liitudes Fiorentinaga, kellega sõlmis nelja-aastase lepingu. Hooaja 2013–14 teises pooles mängis ta Cagliaris. Kogu hooaja 2014–15 mängis ta Empolis. Hooaegadel 2015–16 ja 2016–17 mängis ta Fiorentina põhikoosseisus.

2017. aastal sõlmis ta nelja-aastase lepingu Milano Internazionalega. Üleminekusumma oli arvatavalt 24 miljonit eurot.

Uruguay jalgpallikoondises tegi Vecino debüüdi 25. märtsil 2016 mängus Brasiilia vastu. Ta on kuulunud Brasiilia koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.

Välislingid
-----------

 Matías Vecino – pildid, videod ja helifailid Wikimedia Commonsis
* Profiil Milano Internazionale kodulehel

| * v
* r
Uruguay koondis  –  2018. aasta jalgpalli maailmameistrivõistlused |
| --- |
| 

* 1 Muslera
* 2 Giménez
* 3 Godín (c)
* 4 Varela
* 5 Sánchez
* 6 Bentancur
* 7 Rodríguez
* 8 Nández
* 9 Suárez
* 10 De Arrascaeta
* 11 Stuani
* 12 Campaña
* 13 G. Silva
* 14 Torreira
* 15 Vecino
* 16 Pereira
* 17 Laxalt
* 18 Gómez
* 19 Coates
* 20 Urretaviscaya
* 21 Cavani
* 22 Cáceres
* 23 M. Silva
* Treener: Tabárez

 | Uruguay |
X-59 QueSST 
**Lockheed Martin X-59 QueSST** on ainulaadne eksperimentaallennuk, mida arendatakse lendamiseks ülehelikiirusel, kuid seejuures tekitades väga vaikseid lööklaineid. X-59 arendusmeeskond töötab Skunk Works asutuses Californias ning nad tegutsevad NASA Low-Boom Flight Demonstrator projektis. Lennuki eisalgne disain algas 2016. aasta veebruaris plaaniga teha 2022. aastal esimesed lennukatsed. Lennuki eeldatav kruiisikiirus on 1500 km/h või 1,42 Machi.

Eesmärk
-------

X-59 QueSST’i suurim eesmärk on olla õppematerjal ja tõestus, et ülehelikiirusel toimuvad lennud võivad taas olla osa inimeste igapäevaelust. Ülehelikiirusel lendavad õhusõidukid tekitavad väga valju kõlaga lööklaineid, mis on maa peal olevatele inimestele ebameeldiv. Selletõttu on keelustatud nende kasutamine kommertseesmärgiga maismaa kohal. X-59 saadud teadmised ja tõestused kaotavad eelduste kohaselt senised piirangud ning asendavad need helitasemel põhineva limiidiga. Prognooside põhjal saab olema X-59 helirõhutase 70 – 80 dB, mis on võrreldav auto ukse sulgumisega. Tavapärased ülehelikiirusel lendavad õhusõidukid, näiteks hävitajad, tekitavad 200 dB lähedast müratase.

Disain
------

X-59 lennuk on disainitud 99,6 jala (30,4 m) pikkuseks ning selle tiivaulatus saab olema 29,6 jalga (9,0 m). Telikute vahe on 17,5 jalga (5,3m) ning massikese asub põhitelikust umbes ühe jala (0,3 m) võrra nina pool.

Õhusõiduki täismass on 25 000 naela (11 340 kg), millest tühimassiks on 14 990 naela (6799 kg). Seega kandevõime jääb alla 10 000 naela, millest 8700 naela (3946 kg) on kütus ja maksimaalne kasulik kaal 600 naela (272 kg).

Jõuallikaks on valitud üks GE F404 mootor, mille tõukejõud on hinnanguliselt 17 700 – 19 000 naela (8030 – 8620 kg).

X-59 deltatiivad on suured ja ühtsustatud, mis vähendab osade arvu ja tootmiskulusid. Lennuki tagaosas asub tavapärane saba, mis vähendab allahelikiiruse lendude komplikatsioone. Nina on väga pikalt väljaulatuv, mis vähendab eesmisi lööklaineid. Piloodi nähtavus tuleb XVS/EFVS süsteemi kaudu ja lennukil puudub aken, kust tavapärase lennuki puhul lendur välja näeb.

Viited
------

1. ↑  „Lockheed Martin X-59 QueSST." Wikipedia. (Accessed March 24, 2022)
2. 1 2  „NASA’s X-59 Calls on Texas for Key Testing." NASA. https://www.nasa.gov/aeroresearch/nasa-x-59-calls-on-texas-for-key-testing (Accessed March 24, 2022)
3. 1 2  „Product card." Lockheedmartin. https://www.lockheedmartin.com/content/dam/lockheed-martin/aero/documents/quietSuperSonic/P22-01661%20Product%20Card%20X-59.pdf (Accessed March 24, 2022)
4. ↑  „F404 datasheet." Geaviation. https://www.geaviation.com/sites/default/files/datasheet-F404-Family.pdf (Accessed March 24, 2022)
5. ↑  T. Jones. (2017). NASA’s Quiet Supersonic Aircraft. [Slaidiesitlus]. Accsessed: https://ntrs.nasa.gov/api/citations/20170007758/downloads/20170007758.pdf
|  |
| --- |
|  **Poks** |
| Riik |  | Holland |
|  |
| 2. ring | 1992 | II keskkaal |
|  |
| Pronks | 1993 | II keskkaal |
|  |
| Veerand-finaal | 1993 | I keskkaal |

**Raymond Albert Joval** (sündinud 15. septembril 1968 Amsterdamis) on Hollandi endine poksija. Tema vanemad on pärit Surinamest.

Joval osales II keskkaalus (kuni 75 kg) 1992. aasta Barcelona olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.

Joval sai II keskkaalus (kuni 75 kg) 7. maailmameistrivõistlustel (Tampere, 1993) pronksmedali, kaotades poolfinaalis hilisemale kuldmedalivõitjale ja maailmameistrile Ariel Hernándezele (Kuuba) ja jäädes edasisest medaliheitlusest välja.

Joval osales II keskkaalus (kuni 75 kg) 30. Euroopa meistrivõistlustel (Bursa, 1993), kuid kaotas veerandfinaalis hilisemale kuldmedalivõitjale ja Euroopa meistrile Dirk Eigenbrodtile (Saksamaa) ja jäi edasisest medaliheitlusest välja.

Joval poksis jaanuarist 1994 kuni juulini 2008 elukutselisena. Ta osales kokku 42 kohtumisel ning võitis neist 37 (neist 16 nokaudiga) ja kaotas 5 kohtumist.

Viited
------

1. ↑  25. suveolümpiamängude poksivõistlus. Barcelona 1992. Tulemused inglise keeles
2. ↑  7. maailmameistrivõistlused poksis. Tampere 1993. Tulemused inglise keeles
3. ↑  30. Euroopa meistrivõistlused poksis. Bursa 1993. Tulemused inglise keeles

Välislingid
-----------

* Raymond Joval veebisaidil Olympedia Muuda Vikiandmetes
* Raymond Joval saidil BoxRec
**Martín Matías Ezequiel Vargas** (hüüdnimega *Monito*, eesti keeles 'ahvike'; sündinud 8. mail 1997) on Argentina jalgpallur (poolkaitsja), kes mängib Türgi kõrgliiga klubis Adana Demirspor.

Klubikarjäär
------------

### Vélez Sarsfield

Vargase klubikarjäär täiskasvanute klassis sai alguse, kui tema koduklubi Vélez Sarsfieldi peatreener Miguel Ángel Russo otsustas ta Colóni vastu vahetusest mängu saata.

Esimest korda määrati ta algkoosseisu mänguks Defensa y Justicia vastu 13. novembril 2017; Vargasel õnnestus 2:1 võidumängus ka värav lüüa. Samal hooajal sai ta kokku kirja 16 mängu, millest 13 oli ta algkoosseisus, ja 4 väravat.

### Espanyol

14. juulil 2019 liitus Vargas uue koduklubi jaoks rekordilise 10,5 miljoni euro eest Hispaania kõrgliiga klubiga RCD Espanyol. Ametlikult tegi ta klubidebüüdi Euroopa Liiga kvalifikatsioonimängus FC Luzerni vastu; Vargas sai 3:0 võidumängus kirja ka värava.

2021. aasta augustis suundus ta üheks aastaks laenule Türgi kõrgliiga klubisse Adana Demirspor.

Koondisekarjäär
---------------

Vargas tegi debüüdi Argentina jalgpallikoondises 8. septembril 2018, kui 3:0 võiduga lõppenud sõpruskohtumises mängiti Guatemalaga.

Isiklikku
---------

Vargase isa oli samuti jalgpallur ning mängis näiteks kodumaa klubides San Martín de Mendoza ja Gimnasia y Esgrima de Mendoza.

Viited
------

1. ↑  "Matías Vargas" (saksa). Transfermarkt. Vaadatud 23. detsember 2019.
**Hatten** on vald Saksamaal Alam-Saksi liidumaal Oldenburgi kreisis.

Valla pindala on 103,44 km². 31. detsembril 2017 elas seal 14 201 inimest. See asub 16 km Oldenburgist kagus, *Wildeshausen Geesti* looduspargi loodeservas. Lisaks esteetiliselt ja ökoloogiliselt atraktiivsele maapiirkonnale, mida ta eksponeerib, on vald moodne ja tulevikule orienteeritud. Kohaliku majanduse nurgakiviks on põllumajandus, mitu muud sektorit mängivad kasvavalt olulist rolli.

Tegevused
---------

Turismipürgimustes rõhutatakse piirkonna vabaaja- ja spordivõimalusi. See hõlmab *Kirchhatteni* kõrval suurt puhkekeskust, kus on bassein, näitus ja muid rajatisi. Paljud külastajad naudivad kanuusõitu piirkonna suurel Hunte jõel. Hatteni lennuväli, *Flugplatz Oldenburg-Hatten*, sobib väikestele lennukitele. See hõlmab ka lennukooli ja seal saab ka ekskursioone teha.

Piirkonda teenindab ulatuslik ühistranspordisüsteem, mis ühendab piirkondlikke keskusi regulaarsete busside ja rongide *(NordWestBahn)* sõiduplaanidega. Need pakuvad juurdepääsu silmapaistvatele turismiobjektidele, mis *Sandkrugis* on sepakunsti- ja trükimuuseumid. Lisaks on *Sandhattenis* tuntud Euroopa kunstniku Martin McWilliami töökoda, samuti u. 6000-aastane kivikalme.

*Hatter Sprudel* (allikavesi)
-----------------------------

Osenberge ümbrusest ammutatud veele antud nimi on teada, et see on üks puhtamaid allikaid kogu Saksamaal. See ei sisalda olulisi bakterioloogilisi lisandeid, mistõttu pole vaja lisada kloori. Sellest allikast pärit vesi on piisav umbes 60% Suur-Oldenburgi ala vajaduste rahuldamiseks.

Kivipaigutus Hattenis
Hunte Hattenis
Metsarada Hattenis
Põllumajandus Hattenis

Ajalugu
-------

Hattenile või selle sisemisele jaotusele *Kirchhattenile* omistati 860. aastal esmakordselt nimi "Hatho". Tuletatud germaani *Hathus* või *Hadu* murretest, võib sõna olla lõdvalt tõlgendatud "sõda", "sõjajumal" või "õnnelik sõdalane".

Küttide traageldused eksisteerivad kiviajast, samuti hilisematelt germaani hõimudelt ja saksidelt. On teada, et asulad on piirkonnas arenenud osaliselt viljakate põllumajandusmaade arvukuse tõttu.

Viited
------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
2. ↑  Register of German municipalities (4th quarter 2022), vaadatud 12.02.2023.

Välislingid
-----------

* Hatten Gemeinde Website
* Bundesstaat Niedersachsen


Oldenburgi kreisi vallad

* Beckeln
* Colnrade
* Dötlingen
* Dünsen
* Ganderkesee
* Groß Ippener
* Großenkneten
* Harpstedt
* Hatten
* Hude
* Kirchseelte
* Prinzhöfte
* Wardenburg
* Wildeshausen
* Winkelsett
Mattias Svanberg 2016. aastal Malmö FF-i särgis
**Mattias Olof Svanberg** (sündinud 5. jaanuaril 1999 Malmös) on Rootsi jalgpallur, kes mängib poolkaitsjana Itaalia kõrgliiga klubis Bologna ja Rootsi jalgpallikoondises.

Ta alustas klubikarjääri Rootsi klubis Malmö FF, mille noorteakadeemiaga liitus ta 2013. aastal. Rootsi kõrgliigas debüteeris ta 2016. aasta mais. Esimese värava Rootsi kõrgliigas lõi ta 25. septembril 2016 mängus Helsingborgs IF-i vastu. Aastatel 2016 ja 2017 tuli Svanberg Malmöga Rootsi meistriks.

2018. aasta suvel siirdus ta viie miljoni euro eest Bolognasse.

Rootsi jalgpallikoondises tegi Svanberg debüüdi 18. novembril 2019 EM-i valikmängus Fääri saarte vastu ja lõi samas mängus ka värava.

Saavutused
----------

Malmö FF
* Allsvenskan: 2016, 2017

| * v
* r
Rootsi koondis  –  UEFA Euro 2020 |
| --- |
| 

* 1 Olsen
* 2 Lustig
* 3 Lindelöf
* 4 Granqvist (c)
* 5 Bengtsson
* 6 Augustinsson
* 7 S. Larsson
* 8 Ekdal
* 9 Berg
* 10 Forsberg
* 11 Isak
* 12 Johnsson
* 13 Svensson
* 14 Helander
* 15 Sema
* 16 Krafth
* 17 Claesson
* 18 Jansson
* 19 Svanberg
* 20 Olsson
* 21 Kulusevski
* 22 Quaison
* 23 Nordfeldt
* 24 Danielson
* 25 J. Larsson
* 26 Cajuste
* Treener: Andersson

 | Rootsi |
Kalevi spordiplatsi asukoht 1928. aasta Tallinna plaanil
Kalevi spordiplatsi asukoht 1930. aasta Tallinna plaanil
Kalevi spordiplatsi asukoht 1940. aasta Tallinna plaanil
Kalevi spordiplatsi asukoht 1942. aasta Tallinna plaanil
Päewaleht räägib Kalevi spordiplatsi kohale tulevast turust. 17. märts 1938
Päewalehe kuulutus Kalevi väljal toimuvast jalgpallimängust 7. septembril 1923
Päewaleht kuulutas toimuvatest kergejõustiku meistrivõistlustest, mis leidid aset Kalevi spordiväljal Veneturul, 14. september 1923
**Kalevi aed** (ka *Kalevi väli*, *Kalevi spordiväli*, *Kalevi aia staadion*, *Kalevi spordiplats*) oli enne Teist maailmasõda Tallinnas praeguse Viru väljaku alal asunud spordiplats. Seal toimusid spordiüritused, näiteks jalgpalli, kergejõustiku, jääpalli, hoki ja muude spordialade võistlused.

19. sajandil on seda krunti nimetatud ka *Gonsiori aiaks*.[*viide?*] 1898 oli krunt laulu- ja mänguseltsi Lootus käes (*"Lootuse" aed*). 1920. aastatel sai sellest tänase Viru keskuse ja Tallinna kaubamaja A-korpuse vahele jäänud suurest spordiplatsist Kalevi aed.
Uhke puidust väravatorn ehitati Kalevi aiale 1924. aastal.

Spordiväljak
------------

Eesti jalgpallikoondis on sellel staadionil pidanud 7 jalgpallilahingut.

1923. aastal peeti sellel väljakul Eesti jalgpalli meistrivõistluste finaal.

Spordiväljak koos Gonsiori tänava vana sihiga kadus linnapildist pärast sõda 1940. aastate teises pooles.

Viited
------

1. ↑  Kalevi aia pilt JK Tallinna Kalevi Facebooki lehel./
2. ↑  Tallinna entsüklopeedia. I köide A–M. Tallinn: Eesti Entsüklopeediakirjastuse AS, 2004. Lk 314
3. ↑   Kadunud Gonsiori tänava lugu
**OG Elektra AS** on OG Elektra kontserni kuuluv jaekaubandusettevõte, mis alustas tegevust 1991. aastal kahe kauplusega. Ettevõtte kauplused kasutavad kaubamärki **Grossi Toidukaubad**.

Kui algusaastatel rajati kauplusi ainult Lääne-Virumaale, siis 2022. aasta seisuga on ettevõttel oma seatööstus, tootmine ja logistikakeskus ning kaupluseketti kuulub 72 toidu- ja esmatarbekauplust üle Eesti. 

Kauplused on müügisaali suuruse ja kaubavaliku järgi liigitatud viide kategooriasse: A+, A, B, C ja Y. Kõige suuremad ja laiema sortimendiga on A+- ning kõige väiksemad C-kategooria kauplused, Y-kategooriasse kuuluvad tööstuskaupade kauplused. 

Grossi Toidukaupade keti eesmärk on olla taskukohaste hindade, kaupade hea kvaliteedi ja pakutavate koduste toitudega omas valdkonnas tugev tegija. OG Elektra kasutab ainulaadset tootjast-tarbijani-ahelat, mis seisneb oma seakasvatuses, omatoodangus, oma logistikakeskuses ja oma kaupluste ketis.

1991. aastast on OG Elektra ASi juhatuse esimees ja ainuomanik Oleg Gross. 

OG Elektra AS annab tööd ligikaudu 1600 inimesele.

Viited
------

1. ↑  OG Elektra AS. Ettevõttest

Välislingid
-----------

* OG Elektra / Grossi Toidukaupade koduleht
**Klingoni keel** (klingoni keeles *tlhIngan Hol*) on väljamõeldud keel, mida kõneles klingonite rass ulmeseriaalis "Star Trek" ning sellele järgnenud samateemalistes filmides.

Klingoni keele kõla ja esialgse napi sõnavara mõtles välja algses sarjas "Star Trek" Scottyt kehastanud näitleja James Doohan. Filmi "Star Trek III: The Search for Spock" tarvis tellis filmistuudio Paramount Pictures terve klingoni keele, mille töötas põhiosas välja Ameerika põliselanike keeli uurinud keeleteadlane Marc Okrand. 

Klingoni keel erineb teistest tehiskeeltest selle poolest, et tema loomisel puudus taotlus teha keel kergesti mõistetavaks ja õpitavaks; pigem püüti rõhutada keele maavälist päritolu. Sellele vaatamata on mitmed "Star Treki" sarja fännid keele ära õppinud ning kasutavad seda oma kokkutulekutel. Loodud on mitu erinevat klingoni kirjasüsteemi, kuid peamiselt kasutatakse ladina tähestikku. Klingoni keelde on tõlgitud sumeri eepos "Gilgameš" ning William Shakespeare'i tragöödia "Hamlet" ja komöödia "Palju kära eimillestki". 

Klingoni keele sõnaraamatut on müüdud üle 1,5 miljoni eksemplari, lisaks sõnaraamatule on välja antud vestlussõnastik, õpik edasijõudnutele, vanasõnade kogumik jms. Entusiastide grupid taotlevad klingoni keelele esperantoga sarnast staatust, eriti rahvusvaheliste tehniliste standarditega seonduvas. ISO 639 standardi järgi on klingoni keele kood tlh.

Välislingid
-----------

* Klingoni keele instituudi veebileht (inglise keeles)
* Klingonikeelne Vikipeedia
Matuizos
**Matuizos** on küla Leedus Varėna rajooni territooriumil, Matuizosi valla halduskeskus. Küla asub Duobupise jõe ääres. Külas asub Vilnius-Marcinkonysi raudtee Matuizosi raudteejaam.

Küla juures kaevandatakse kruusa, savi, merglit ja kvartsiitliiva. Seal asuvad põhikool, postkontor, raamatukogu ja kultuurimaja. Külas asuvad mitmed suured ettevõtted, seal on keraamikatehas, silikaaditehas ja metallitöötlemisettevõtted. Matuizoses asub ka aktsiaselts Taraila, mis valmistab metsamarjadest ja seentest konserve.

Küla rajati XIX sajandil. Algselt kandis ta nime Baciulionimis. Nõukogude perioodil oli küla kohaliku sovhoosi keskasulaks.

Aastal 1977 sündis seal Leedu poliitik Lina Kujalytė.

* Matuizosi tänavavaadeMatuizosi tänavavaade
* TööstuspiirkondTööstuspiirkond

Viited
------

1. ↑  2011 m. surašymas. Lietuvos statistikos departamentas, vaadatud 11.11.2018.
2. ↑  Matuizų seniūnija. Varėnos rajono savivaldybė , vaadatud 17.11.2018.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Matuizos** |

* Küla portaalis vietoves.Lt
**Tartu Naisseltsi Majapidamiskool** oli 1921. aastal Tartu Naisseltsi asutatud kool. 

1936–1940 kandis kool nime **Sihtasutis Tartu Naisseltsi Kutsekool**, 1941 **Tartu Toitluskool**, 1941–1944 **Tartu Kodumajanduskool**.

Tartu Naisseltsi Majapidamiskool õpetas välja majapidajaid ning andis toitlustusalase ettevalmistuse. Õpilastelt nõuti 6-klassilise algkooli haridust ning nad pidid olema vähemalt 16 aastat vanad. Koolis ei õpetatud üldharidusaineid. Esimese kursuse õpetaja oli neiu Tarjanne, siis ühe aasta Marta Brandt ja järgmisel kahel aastal Gertrud Lenski. Kool asus Naisseltsi ruumes aadressil Suurturg 2. 1925/1926. õppeaastal oli õpetaja ja juhataja Selma Keim. 

Õppetöö kestis ühe aasta. Soovijad said osaleda ka kuuajalistel kokanduskursustel. Sügiseti korraldati keediste ja hoidiste keetmise kursusi. Lisaks praktilistele ainetele nagu toitude valmistamine, käsitöö, pesu pesemine, triikimine, tubade puhastamine ja korrashoid, õpetati ka teoreetilisi aineid: majapidamisõpetust, toidu- ja tarbeainete õpetust, kodaniku- ja kasvatusteadust, tervishoidu, väikelastehoidu ja kodust raamatupidamist.

Kooli sööklas pakuti linlastele lõunatamise võimalust ning müüdi valmistoitu, keediseid ja küpsetisi.

Viited
------

1. ↑  Tartu Kodumajanduskool. 1921-1944. ERA.3193
2. ↑  "Tartu Naisseltsi Majapidamiskool". *Naesterahwa Töö ja Elu ja Käsitööleht,*. 7. juuli 1926. Vaadatud 23.11.2018.`{{netiviide}}`: CS1 hooldus: üleliigsed kirjavahemärgid (link)
Fanny Kaplan (1907)
**Fanny Kaplan** ehk Feiga Roitblat (õieti **Faina Jefimovna Kaplan**, vene *Фаина Ефимовна Каплан*; 10. veebruar 1890 Volõõnia kubermang, Ukraina – 3. september 1918 Moskva) oli Vene revolutsionäär, kes 30. augustil 1918 tulistas Leninit. 

Ta oli Sotsialistide-Revolutsionääride Partei liige.

Elukäik
-------

Kaplan sündis seitsmelapselises juudi perekonnas. Tema vanemad olid pedagoogid. 1911. aastal siirdusid vanemad Ameerikasse, jättes ulaka tütre üksinda. Juba 16-aastaselt astus ta esseeride (sotsialistlike-revolutsionääride) parteisse. Ta oli mõistetud juba 1906. aastal eluaegsele sunnitööle, kuna ta üritas pommiga (väidetavalt oma tehtud) tappa Kiievi kuberneri. Ta vabanes sunnitöölt pärast Veebruarirevolutsiooni, ent vangistus oli avaldanud ta tervisele mõju – naisel olid pidevad peavalud ja nägemishäired.

Atentaat Leninile
-----------------

Kui esseeride ja bolševike partei vahel tekkisid konfliktid, otsustas ta Lenini tappa, kuna ta nägi meest „revolutsiooni reeturina". 30. augustil 1918 pidas Lenin kõnet Moskva Michelsoni relvatehases. Pärast seda, kui Lenin väljus tehasest, et minna oma autosse, hüüdis teda Kaplan. Kui Lenin tema poole pööras, lasi Kaplan 3 lasku. Üks kuul läbis Lenini mantli, teised kaks tungisid vasakusse õlga ja vasakusse kopsu.

Lenin toimetati kiiresti Moskva Kremlis asuvasse korterisse. Kuna Lenin kartis, et talle soovitakse jätkuvalt teha atentaati ning keeldus haiglasse minemast. Arstid, kes teda ravima tulid, ei suutnud väljaspool raviasutust Lenini kehast kuule eemaldada. Vaatamata tõsistele vigastustele jäi ta elama. Lenin ei paranenud vigastustest täielikult kunagi – arvatakse, et hilisemad rabandused ja osaline halvatus oli otseselt põhjustatud just atentaadist saadud tüsistustest. 

Kaplan vahistati ja kuulati üle. Naine kinnitas, et oli juba pikemat aega plaaninud Leninit tulistada. Oma kaasosaliste kohta ta informatsiooni ei jaganud, mistõttu ta lasti Tšekaa poolt ilma kohtuotsuseta maha. Kaplani laskis isiklikult maha Kremli komandant Pavel Malkov, endine madrus ja mereväelaste kõrgema valitava kollektiivi – Balti laevastiku keskkomitee (Tsentrobalti) liige. Pärast hukkamist valas Malkov proletaarluuletaja Demjan Bednõi juuresolekul Kaplani surnukeha bensiiniga üle ja põletas selle Aleksandri aia raudtünnis, kuhu hiljem jäänused maeti .

Viited
------

1. ↑  "Minevikuhetk | 30. august: revolutsionäär Fanny Kaplan tulistas Vladimir Leninit". *Õhtuleht*.
2. ↑  Leonid Mletšin. Lenin : Venemaa võrgutamine. Tallinn, 2014, lk. 74
3. ↑  Олег Капчинский (1. august 2018). "Комендант Кремля Павел Мальков: "Исполнил собственноручно..."". *Rodina*.
|  |  |
| --- | --- |
|  |  *See artikkel räägib linnast; endise riigi kohta vaata artiklit Namuri krahvkond* |

---

**Namur** (prantsuse [namyʁ]) on linn Belgias Valloonia piirkonnas, samanimelise provintsi keskus ja alates 1986. aastast ka Valloonia piirkonna keskus.

Namuri juures suubub Maasi selle vasakpoolne lisajõgi Sambre.

Asustus
-------

Brüsselist 61 km kaugusel asuva Namuri linna halduspiiridesse kuuluvad järgmised asulad: Beez, Belgrade, Saint-Servais, Saint-Marc, Bouge, Champion, Daussoulx, Flawinne, Malonne, Suarlée, Temploux, Vedrin, Boninne, Cognelée, Gelbressée, Marche-les-Dames, Dave, Jambes, Naninne, Wépion, Wierde, Erpent, Lives-sur-Meuse ja Loyers.

* Namuri asend samanimelises vallasNamuri asend samanimelises vallas
* 
* 
*

Viited
------

1. ↑  Wettelijke Bevolking per gemeente op 1 januari 2018, vaadatud 9.03.2019.

Välislingid
-----------

 Namur – pildid, videod ja helifailid Wikimedia Commonsis
* Linna koduleht (prantsuse, inglise, hollandi ja saksa keeles)

Namuri provintsi vallad

Andenne **·** Anhée **·** Assesse **·** Beauraing **·** Bièvre **·** Cerfontaine **·** Ciney **·** Couvin **·** Dinant **·** Doische **·** Éghezée **·** Fernelmont **·** Floreffe **·** Florennes **·** Fosses-la-Ville **·** Gedinne **·** Gembloux **·** Gesves **·** Hamois **·** Hastière **·** Havelange **·** Houyet **·** Jemeppe-sur-Sambre **·** La Bruyère **·** Mettet **·** Namur **·** Ohey **·** Onhaye **·** Philippeville **·** Profondeville **·** Rochefort **·** Sambreville **·** Sombreffe **·** Somme-Leuze **·** Viroinval **·** Vresse-sur-Semois **·** Walcourt **·** Yvoir
**Mikrotsement** on dekoratiivne komposiitne viimistlusmaterjal, mille koostises on tsement, veepõhised vaigud, lisaained ja mineraalpigmendid. See on ideaalne materjal nii sise- kui ka välispindade viimistlemiseks. Materjal sobib nii põrandatele, seintele kui ka lagedele. Kuna mikrotsemendiga töödeldud pinnal puuduvad ühenduskohad ehk vuugivahed, on pinna puhastamine ja hooldamine ülimalt lihtne.

Mikrotsement on populaarsust koguv disaintoode. See võimaldab kujundajatel luua esteetilise betoonpinna seal, kus see muidu võimalik ei oleks.

Mikrotsement on saadaval mugava eelpakendatud seguna, mis teeb selle käsitlemise ja kasutamise hõlpsaks. Valmissegu puhul ei ole vaja eritööriistu ja segu on võimalik pinnale kanda käsitsi. Tulemuseks on kvaliteetne tervliklik pind. Kuna toodet on lihtne kasutada, on inimfaktorist tulenevad eksimused peaaegu välistatud. Mikrotsement töötati välja peamiselt selleks, et vähendada vee kogust võrreldes tavalises betoonis vajaminevaga. Kuid tänu mikrotsemendi kui materjali lihtsusele ja kleepuvusele on temast saanud soositud parandusmaterjal betoonkonstruktsioonides. Mikrotsemendi puhul puudub pumbaauto vajadus, tänu sellele on piiratud ligipääsuga kohtades lihtsam töötada ning ehitusel saab selle arvelt raha kokku hoida.

Mikrotsement kuivab kiiresti, mistõttu kasutatakse seda eluruumide siseviimistluse tegemisel või remontimisel, kui ei soovita suurt argielu katkestust. Mikrotsemendiga kaetud pinnad on kasutamiskõlblikud päev pärast töö lõpetamist.

**Mikrotsemendi** eelised tavapärase betooni ees:

* ei nõua rasketehnikat;

* väikese läbilaskvuse tõttu saab kasutada niisketes kohtades ja väliskeskkondades;
* sidus eri pindade suhtes;
* saavutab tugevuse kohe pärast paigaldamist;
* kloriidivaba – ohutu ja vastupidav pinnakate;
* ei tõmba paigaldamisel kokku, seega ei teki pragusid ega volte.

Mikrotsemendiga töödeldud pind
Mikrotsement on mitmekülgne materjal, mis on saadaval eri värvides ja toonides ning mitme tekstuuriga. Materjal sobib neile, kes hindavad unikaalset disaini ja soovivad nüüdisaegset viimistlust.

Viited
------

Välislingid
-----------

* Micro concrete: 5 things you need to know
* Application of Preparation Microcement and Finish Microcement
**"Fantastic"** on debüütstuudioalbum Taani *bubblegum dance*'i viljelevalt popansamblilt Toy-Box. 

Album sisaldab hitte "The Sailor Song", "Teddybear", "Best Friend" ja "Tarzan & Jane". See avaldati 1999. aasta jaanuaris ja ka 1999. aasta mais. Singapuri versioon sisaldas arvutitele mõeldud videomängu "Toy-Box Space Trap". "The Special Christmas Editioni" versioon albumist sisaldas boonuslaulu "So Merry Christmas Everyone (X-MAS Bonus)", mis oli tehtud ja kohandatud Candy Hell Entertainmenti jaoks. Albumi kaanepilt sarnaneb Euroopa PlayStationi mängu omaga.

Laulud
------

| Number | Pealkiri | Pikkus |
| --- | --- | --- |
| 1. | "Toy-Box Pictures Presents" | 0:38 |
| 2. | "The Sailor Song" | 3:15 |
| 3. | "Best Friend" | 3:28 |
| 4. | "Tarzan & Jane" | 3:04 |
| 5. | "E.T." | 3:40 |
| 6. | "Teddybear" | 4:14 |
| 7. | "Super-Duper-Man" | 3:17 |
| 8. | "I Believe in You" | 3:29 |
| 9. | "Earth, Wind, Water & Fire" | 3:36 |
| 10. | "What About" | 3:40 |
| 11. | "Eenie, Meenie, Miney, Mo" | 3:17 |
| 12. | "A Thing Called Love" | 3:16 |
| 13 | "Sayonara (Goodbye)" | 3:25 |
| \*14. | "So Merry Christmas Everyone" | 3:55 |

Toy-Boxi videod
---------------

Toy-Box avaldas muusikavideod lauludele "The Sailor Song", "Best Friend", "Tarzan & Jane" ja "Teddybear". Enamikku Toy-Boxi videoid saab liigitada multifilmilike alla, kuid "Teddy Bear" on tõsisem video, see filmiti Pariisis ja seal näidati Amiri ja Aneelat romantilisemal viisil kui teistes videotes.

"Best Friendi" videos võitlevad Amir ja Aneela neoonmõõgaga ning muutuvad pallideks. "The Sailor Songi" videos kukuvad mehed paadist välja. "Tarzan & Jane" on tehtud elusate ahvide ja elevantidega multikaparoodiana.

Singlid
-------

* "Tarzan & Jane"
* "Best Friend"
* "The Sailor Song"
* "Teddybear"

Kohad edetabelites
------------------

| Riik | Edetabeli nimi (1999) | Koht |
| --- | --- | --- |
| Madalmaad | Dutch Top 40 | 1. |
| Norra | VG-lista | 9. |
| Rootsi | Sverigetopplistan | 17. |
| Soome | Suomen virallinen lista | 28. |
**Fantoft** on põhiliselt aedlinnast koosnev elurajoon Bergeni lõunaosas, 5 km kaugusel kesklinnast Fana ja Årstadi linnaosas Løvstakkeni mäe ja Byfjellene vahel. See piirneb Paradisi, Fjøsangeri, Storetveiti ja Nattlandiga. 

Umbes 15 km edelas on Fleslandi lennujaam ja kümneminutise jalgsimatka kaugusel on Nordåsvatnet, mille sopis on kuningliku perekonna residents Gamlehaugen, mida ümbritsevad avalikud suured aiad.

Seal on üliõpilaste ühiselamuid (Fantoft Studentboliger) ja maju vallalistele. 

1978. aastal avati Chr. Michelseni Instituudi labori- ja halduskompleks. 

Fantoftis on Fantofti püstpalkkirik. 

19. sajandil oli Fantoft oma piirkonnas haruldase lopsaka loodusega bergenlaste armastatud väljasõidukoht, kus oli võimalik metsas piknikku pidada. 20. sajandil istutati ümbritsevad mäed kunstlikult täis. Seal oli ka nüüdseks hävinud Birkelundi restoran. Fantofti lähedal Landåsis oli Edvard Griegi perekonna häärber.

Nimi tuleb vanapõhja sõnadest *forn* 'vana' ja *tuft* 'jäätmaa'.

Välislingid
-----------

* Store norske leksikon
**Alice (Alise) Stein-Anvelt** (tuntud ka nimede all **Alice Leevald** ja **Alice Lewald (Levald)**; venepäraselt *Алисе (Ализе) Пауловна Стейн-Анвельт*; 14. oktoober 1900 Varbola vald Harjumaa – 15. aprill 1991 Tallinn) oli eesti kunstnik ja revolutsionäär; II Riigikogu liige, Nõukogude Liidu Kunstnike Liidu liige. Liitnimi Stein-Anvelt tulenes illegaalse poliitilise tegevuse ajal kasutatud varjunimest "Stein" ja abiellumisel Jaan Anveldiga võetud perekonnanimest.

Elulugu
-------

Alice Marie Levald sündis mõisatöölise perekonnas Harjumaal. Lõpetas 1914 Tallinna 6-klassilise Tütarlaste Algkooli. Oli 1915 Volkovitsa mõisa aia- ja köögitööline Peterburi lähistel, 1915–1916 Peterburi kummivabriku Treugolnik tööline. Naasis 1917 Eestisse, kus töötas aasta Munalaskme külakoolis õpetajana. 1919–1925 töötas illegaalse EKP KK juures Tallinnas, selle hulgas 1922. aastani Viktor Kingissepa masinakirjutaja ja sidepidajana, ka masinakirjutaja, korrektori ja ladujana põrandaalustes trükikodades. Osales 1924. aasta 1. detsembri riigipöördekatses. Siirdus 1925 partei korraldusel Nõukogude Liitu, kus sai nime Stein. Sai kunstihariduse Moskvas VHUTEIN-s, mille lõpetas 1930 maalikunstnikuna. Pidas mitut töökohta Venemaal, enne Eestisse naasmist 1945 viibis ka Jaroslavli Eesti kunstiansambli juures.

Looming
-------

On loonud revolutsiooni, Teise maailmasõja ja sotsialistliku ülesehitusöö teemalisi maale. Hiljem tegeles põhiliselt portree-, lille- ja maastikumaalide, akvarellide ja joonistustega. Esinenud näitustel Moskvas aastast 1930, korduvalt Tallinnas, sh isikunäitustel 1967, 1969, 1982.
Kirjutas mälestusraamatu "Valguses ja varjus: unustamatuid inimesi ja sündmusi" (avaldatud 1988), kus on muuhulgas mälestusi Viktor Kingissepast ja Jaan Anveldist.

Isiklikku
---------

Alise Stein (sündinud Leevald) oli punakomandör Paul Leevaldi õde ja Jaan Anveldi abikaasa. Neil oli tütar Kima ja poeg Jaan.

Viited
------

1. ↑  II RIIGIKOGU, 31.05.1923-14.06.1926 Eesti Rahvusraamatukogu virtuaalnäitus "Meie parlament ja aeg : fakte, sündmusi, dokumente, inimesi"
2. ↑  Ajaloolane Jaak Valge: Anvelti vanaema võttis Nõukogude Liidu kodakondsuse, www.postimees.ee, 22. mai 2018
3. ↑  Документы прошлого. Письмо рабочего-коммуниста Генеральному секретарю его партии - Сталину. 18-01-02
4. ↑  Eesti majanduse biograafiline leksikon 1951–2000 AS Kirjastus Ilo, 2003

Välislingid
-----------

* Alise Stein-Anvelt Eesti biograafilises andmebaasis ISIK
* Alice Stein-Anvelt (Leevald), 20.10.1900 Vardi v. Harjumaa – 15.04.1991 Tallinn, Eesti Rahvusraamatukogu
|  |
| --- |
|  |
| Medalikohad |
| Copa América |
| **Hõbe** | 2015 Tšiili |  |
| **Hõbe** | 2016 Ameerika Ühendriigid |  |
| Noorte maailmameistrivõistlused |
| **Pronks** | 2003 |  |

**Nahuel Ignacio Guzmán** (sündinud 10. veebruaril 1986 Rosarios) on Argentina jalgpallur, kes mängib väravavahina Mehhiko kõrgliiga klubis Tigres UANL.

Ta alustas klubikarjääri kodulinna klubis Newell's Old Boys, mille põhimeeskonnas debüteeris ta 2006. aastal. 2013. aastal tuli ta Newell's Old Boysiga Argentina meistriks.

2014. aastal siirdus ta Tigres UANL-i. Ta on klubiga tulnud neli korda Mehhiko meistriks. Kolmel korral on Guzmán valitud Mehhiko kõrgliiga hooaja sümboolsesse koosseisu. 2020. aastal võitis ta Tigres UANL-iga CONCACAF-i Meistrite Liiga. Samal hooajal valiti ta Meistrite Liiga hooaja parimaks väravavahiks ja hooaja sümboolsesse koosseisu.

2003. aastal võitis Guzmán Argentina kuni 17-aastaste koondisega noorte maailmameistrivõistlustel pronksmedali. Argentina jalgpallikoondises debüteeris ta 2014. aastal. Ta on kuulunud Argentina koondisse 2015. aasta Copa Américal, 2016. aasta Copa América Centenariol ja 2018. aasta maailmameistrivõistlustel.

Saavutused
----------

Newell's Old Boys
* Primera División: 2013 Final

Tigres UANL
* Liga MX: Apertura 2015, Apertura 2016, Apertura 2017, Clausura 2019
* Campeón de Campeones: 2016, 2017, 2018
* CONCACAF-i Meistrite Liiga: 2020
* Campeones Cup: 2018

| * v
* r
Argentina koondis  –  2018. aasta jalgpalli maailmameistrivõistlused |
| --- |
| 

* 1 Guzmán
* 2 Mercado
* 3 Tagliafico
* 4 Ansaldi
* 5 Biglia
* 6 Fazio
* 7 Banega
* 8 Acuña
* 9 Higuaín
* 10 Messi (c)
* 11 Di María
* 12 Armani
* 13 Meza
* 14 Mascherano
* 15 Pérez
* 16 Rojo
* 17 Otamendi
* 18 Salvio
* 19 Agüero
* 20 Lo Celso
* 21 Dybala
* 22 Pavón
* 23 Caballero
* Treener: Sampaoli

 | Argentina |
**Alina Tubli** (sündinud 10. juulil 1989) on Eesti poliitik.

Haridus
-------

Ta on õppinud Vinni-Pajusti Gümnaasiumis, Tallinna Majanduskoolis personalijuhtimise kallakuga sekretäritöö erialal ning Tallinna Ülikooli ühiskonnateaduste instituudi haldus- ja ärikorralduse eriala (2013–...).

Töökäik
-------

Tallinna linnavalitsuse 27.11.2017 korraldus nr 1822-k "Pirita linnaosa vanema ametisse nimetamine", millega nimetati Pirita linnaosavanemaks Alina Tubli
* 2009–2013 Tallinna abilinnapea Merike Martinsoni abi
* 2013–2014 Tallinna botaanikaaia büroojuht
* 2014–2016 Riigikogu aseesimehe Jüri Ratase abi
* 24.11.2016–28.11.2017 Eesti peaministri Jüri Ratase nõunik
* 28.11.2017–13.05.2019 Pirita linnaosavanem

Poliitiline tegevus
-------------------

Tubli astus Keskerakonda 2011. aastal. 2013. aastal lahkus ta Keskerakonnast vastuolude tõttu Edgar Savisaarega. 2016. aasta juulis astus Tubli uuesti Keskerakonda.

Tubli kuulus 2011. aastast Keskerakonna Noortekokku, juhtides seal Mustamäe kesknoorte klubi ning kuuludes juhatusse. 2016. aastal valiti Tubli Keskerakonna Noortekogu esimeheks.

2015–2016 kuulus Tubli Tallinna linna noortevolikokku ning juhtis hariduskomisjoni.

2016. aasta sügisel korraldas Tubli oma MTÜ-ga Tallinna Kultuurikatlas tasuta raamatute laada, kus koguti annetusi vähiravifondile Kingitud Elu. 

2016–2017 kuulus Tubli Eesti Keskerakonna juhatusse, alates 2017. aastast kuulub Eesti Keskerakonna volikokku.

Oli 2016–2017 peaminister Jüri Ratase nõunik, mil tema peamised tööülesanded olid peaministri nõustamine noortepoliitika valdkonnas ning tööalaste ürituste ja peaministri riigisiseste ringreiside korraldamine.

2017. aasta sügisel kinnitas Tallinna Linnavolikogu Alina Tubli Pirita linnaosavanemaks. 

Varem samal aastal oli ta sattunud skandaali, kuna oli erakonnakaaslaste kohta saatnud piinlikke sõnumeid.

### Muu liikmesus

* erakonna Eesti Keskerakond liige (30.01.2011–13.09.2013 ja 21.07.2016–tänaseni)
* Keskerakonna Noortekogu liige
* Eesti Karskusseltsi liige
* Tallinna linna noortevolikogu liige ja hariduskomisjoni esimees 2014–2015
* MTÜ Raamat Rahvale esimees alates 2016. aastast

Viited
------

1. ↑  "Peaminister sai juurde kaks nõunikku". Eesti Rahvusringhääling, 5. detsember 2016.
2. ↑  Vahur Koorits. "Jüri Ratase nõunik käsib, poob ja laseb Keskerakonna noortekogus: ma ootan, kuni Jaanus lahkub, lähen annan talle nurga taga peksa".
3. ↑  "Äriregistri teabesüsteem. Päring: Tubli, Alina". Originaali arhiivikoopia seisuga 9. detsember 2017. Vaadatud 9. detsembril 2017.

Välislingid
-----------

* "Vikerhommik. Uus Pirita linnaosavanem Alina Tubli", Vikerraadio, 21. november 2017

|  |  |  |
| --- | --- | --- |
| Eelnev**Tõnis Mölder** | **Pirita linnaosavanem**2017– | Järgnev**–** |
|  |  |
| --- | --- |
|  |  *See artikkel räägib ajakirjast; naiste kohta vaata artiklit Naine; filmi kohta vaata artiklit Naised (film 2011)* |

---

**Naised** oli Eesti naisteajakiri, mis ilmus alates 2007. aasta märtsist kuni 2016. aastani igal reedel. Seda andis välja AS Ajakirjade Kirjastus.

Ajakiri pakub nii põnevat ja maailma avardavat ajaviitelugemist kui ka nõuandeid, tarbimissoovitusi ja ideid. Ajakiri pöörab tähelepanu kõigile olulistele teemadele, millest naiste elu koosneb, kuid mitte ainult ei rahulda uudishimu, vaid on lugejaile ka selgelt praktilise, abistava ja nõuandva väärtusega.

Ajakirjast leiab lugusid nii kuulsatest kui ka erilise elusaatusega naistest, lugusid elust endast, mille lugemise järel saab juurde elurõõmu või eluusku. 

Tarbijaküljed pakuvad peale uute huvitavate dieetide ning tervisliku toitumise uudiste ka hulgaliselt naiste igapäevaelu hõlbustavaid nõuandeid. 

* soovib säästa naiste aega ja anda juurde võimalusi iseenda elu hõlbustamiseks.
* mahutab nõuandeid kodu, moe, aksessuaaride, ilu, tehnika ehk kõigi naise igapäevaga haakuvate teemade kohta.

Toimetus
--------

Ajakirja peatoimetaja ja kontseptsiooni kujundaja oli Inga Raitar aastatel 2007–2014.

Välislingid
-----------

* Ajakirja Naised koduleht
* Artikkel Eesti Päevalehes